על מנת לבחור זר פרחים בצורה הנכונה והטובה ביותר יש לחשוב היטב על מספר דברים בהקשר המאורע ומקבלי הזר. אירועים כמו ימי הולדת, חנוכת בית, או קבלה לעבודה חדשה הם שונים במהותם מאירועים רומנטיים כמו יום נישואין או יום האהבה. כאשר מדובר בסוג החגיגות הראשון, לרוב נבחר זר ססגוני עם מגוון שילובי צבעים בהתאם להעדפות המקבל. לעומת זאת, כאשר מדבר במאורע רומנטי, נהוג לשלוח זר בצבעי אדום או ורוד בשילוב לבן. אגב, הרוב אינו תמיד קובע וישנם אנשים שסולדים בהכרח מצבעים אלה ולכן לעיתים גם במאורעות רומנטיים אפשר וכדאי לבחור זר בשלל צבעים. כמו כן, העדפות הצבעים והפרחים של מקבלי הזר הן חשובות בהחלט, כדאי לנסות לגשש ולהבין האם ישנו פרח מסויים אהוב או צבע ספציפי מועדף. חשוב גם לוודא שמקבל או מקבלת הזר אוהבים כאשר ריחם של פרחים נישא בבית ואם לא, כדאי להתייעץ עם המוכרים על מנת לבדוק לאילו פרחים יש ריח פחות דומיננטי.